*Donuts* recubertos dunha camada de dextrosa.
Un *donut* de chocolate.
Un ***donut*** (do inglés *doughnut*, pronunciado */ˈdoʊnət/* ou */ˈdoʊnʌt/* ) é unha clase de **rosquilla** ou biscoitiño doce en forma de rosca cuberto de azucre derretido, chocolate ou outros sabores. É típico dos Estados Unidos, aínda que se ten popularizado por todo o mundo, incluíndo Galiza. A súa orixe é a rosquilla europea.

*Dough*, *doughnut* e a simplificada *donut* son verbas inglesas que definen unha pasta azucrada de forma arredondada e, xeralmente, cun buraco no medio e medio (rosca). De feito *dough* significa masa ou pasta e *nut* refírese ao buraco central. Suponse que os colonos neerlandeses do século XVII foron os responsábeis da súa introdución nos Estados Unidos.

Unha das teorías da orixe do furado asegura que foi introducido no 1847 polo mariñeiro Hansen Gregory que, farto de que os *donuts* do barco tivesen o centro cru, colleu un saleiro de lata e cravouno no centro da masa coma se fose un molde.

Á pasta dáselle forma de toro ou rosca e despois é frixida. Ás veces o *donut* ten forma de bóla, sen buraco. En España, as marcas **Donut™**, **Donuts™** e **Doughnuts™** pertencen a Panrico.

Un *donut* de chocolate é un *donut* cuberto e/ou recheo de chocolate. Pódese considerar que hai diversos tipos segundo como leven o chocolate, o tipo de *donut* e a cantidade de chocolate.

O nome *doughnut* (literalmente "noz de pasta"), en inglés, foi utilizada por vez primeira nunha historieta, que dicía "*fire-cakes and dough-nuts*".

A popularidade dos *donuts* no mercado español chegou en 1962, cando o empresario catalán Andreu Costafreda creou a *Donut Corporation* para a fabricación e comercialización do produto. A verba *donut*, non recollida nos dicionarios de galego, vén a partir da marca comercial, galeguizando a grafía a partir da palabra inglesa *doughnut*.

Existen no mundo varias franquías especializadas en *donuts*, coma Dunkin, Baskin Robbins ou Donut King, entre outras.

Os *donuts* na cultura popular
------------------------------

Os *donuts* son moi populares na serie de animación estadounidense *Os Simpson*, onde Homer Simpson é todo un afeccionado. Isto leva a moitas bromas e referencias á súa predilección esaxerada. O Récord Guinness do maior *donut* da historia bateuse na cidade australiana de Sydney, no ano 2007, co gallo da estrea de *The Simpsons Movie*.

Notas
-----

1. ↑  Definición no Portal das Palabras -  Arquivado 26 de abril de 2014 en Wayback Machine.
2. 1 2 3  Brotons, Ròmul (2010). *El triomf de la imaginació, 60 invents que han canviat el món (o gairebé)*. Barcelona: Albertí Editor. pp. 62–63. ISBN 978-84-7246088-1. Arquivado dende o orixinal o 06 de outubro de 2014. Consultado o 25 de abril de 2014.
3. ↑  "Panrico és l'única propietària legítima de les marques Dònut, Donuts i Doughnuts". 3cat24.cat.
4. ↑  Originals, Selections, &C. for the Times. Sketches and Views-No. V; The Times, páx. 29, vol. I, ex. 8; 30 de xaneiro, 1808; Boston, Massachusetts.
5. ↑  "World's largest D'oh Nut | News.com.au". Arquivado dende o orixinal o 17 de xuño de 2012. Consultado o 25 de abril de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Donut Modificar a ligazón no Wikidata*** |

### Outros artigos

* Rosquilla
* *Pączek*

|  |  |
| --- | --- |
| Control de autoridades | 
* Wd: Q192783
* GiantBomb: 3055-2476
* GND: 7555507-4
* JSTOR: doughnuts
* LCCN: sh85039195
* MAG: 2911194058
* NKC: ph496665

 |